יצחק בן יעקב די לאטיש

רבי יצחק בן יעקב די לאטיש היה מלומד יהודי בפרובנס במאה ה-14, מחבר הכרוניקה "תולדות יצחק" שחלקה המפורסם בשם "שערי ציון" המבוסס על "סדר הקבלה" לרבי מנחם המאירי מהווה מקור חשוב לתולדותיהם של חכמי פרובנס בדורו ובדור שלפניו.

מלבד ספרו זה שאותו חיבר בשנת 1340, כתב גם פירוש לחמשה חומשי תורה בשם "קריית ספר".

מפורסם בהפסק דין שהתיר להדפיס ספרי קבלה.הפסק מודפס בהקדמה לזוהר דפוס מנטובה, ומוזכר בספר אמונת חכמים להרב אביעד שר שלום בזילה פרק כא.

משפחתו
רבי יצחק בן יעקב די לאטיש היה נכדו של רבי יצחק בן יהודה די לאטיש בן דורו ומכרו של הרשב"א, וכנראה נינו של רבי יהודה בן יצחק די לאטיש, מחברם של חיבורים רבים ובהם פירוש לרוב מסכתות התלמוד והמשנה.

מתיאורים בכתביו עולה כי היה נכדם של רבי משולם ב"ר משה ב"ר יהודה מבדרש ושל רבי אליעזר מטרשקון ובנו רבי עמנואל מטרשקון. כן היה בן דודו של רבי גרשון מבדרש מחבר ספר השלמן.

לקריאה נוספת
 שלמה זלמן הבלין (מהדיר), "שערי ציון" מאת רבי יצחק בן יעקב די לאטיש (נספח לספר סדר הקבלה לרבינו מנחם המאירי), ירושלים: מכון אופק, תשס"ח. מבוא, עמ' 145–148
 נתן צבי פרידמן, אוצר הרבנים, פריט 10771

קישורים חיצוניים


הערות שוליים

קטגוריה:חכמי פרובנס
קטגוריה:כרוניקנים
קטגוריה:פרשני המקרא
קטגוריה:יהודי פרובאנס במאה ה-14